text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Óáhugaverd gongd – áðrenn og aftaná
text: #000001
text: gerst vøkur við orku og máling
text: #000002
text: Tað eru ikki øll, sum hugsa um tað. Men gongin er tað fyrsta inntrykkið, ein fær, tá ein kemur inn í eini hús. Í næsta mánað, hava vit verið húsaeigarir í 7 ár. Hesi 7 árini, havi eg als ikki hugsa um, hvussu umráðandi tað er, at gongin er ruddilig, pen og ordlig. Ikki fyrrenn Korona herjaði og eg var noydd at vera við hús næstan 24 tímar um døgnið, legði eg merki til, hvussu óintursont gongin hjá okkum var.
text: #000003
text: Hvítir veggir, ómálað trappa, reyð gardropa, og innrættingin var mest sum best bar til. Sum so mong onnur, so fekk eg blóð uppá tonnina, at gera okkara heim til okkara dreymaheim. Tá baðirúmið var liðugt, fór eg í gongd við gongina ( við góðari hjálp frá manni og soni )
text: #000004
text: Gongin er ikki so stór, men stór nokk til at tað riggaði at ein veggur hevði lit. So tað allarfyrsta var, at finna útav, hvør litur passaði best til gongina. Mær dámar sera væl sterkar litir, men eisini myrkar. Køkurin og Baðirúmi, sum bæði eru inn frá gongini eru málaði myrk, tí valdi eg at brúka lillað og svart í gongini.
text: #000005
text: Allir veggirnir blivu málaðir hvítir fyrst. Tá gongin var liðugt málað, fór eg í gongd við tann lillaða veggin. Eg prøvaði fleiri ferðir, men var als ikki nøgd og bleiv so irritera, at maðurin tók yvir. Trúgv tí ella ei, hann málaði einaferð, og so var veggurin perfektur. Sjálvandi var eg glað, men eisini eitt sindur sovurit øøvvv, tí eg hevði málað veggin minst 4 ferðir áðrenn.
text: #000006
text: Tá allir veggirnir vóru málaðir, fór eg í gongd við gardropuna. Maðurin hevði málað mær trappuna svarta áðrenn. Bæði gardropan og skógvahillin blivu málaðar svartar.
text: #000007
text: Einki av tingunum er keypt nýtt
text: #000008
text: Einki av innbúgvinum í gongini er keypt nýtt til endamálið. Skógvahillin stóð í durðinum áðrenn, men bleiv so flutt inn í gongina, undir gadropuna. Knagahillin, sum er beint við hurðina út til durðin er ein gomul knagahill, sum eg keypti í Danmark, tá eg búði har. Ljósastakarnir eru keyptir á einum loppumarknaða, stearinljósið ”Til en speciel person” og fuglarnir eru gávur. Kúlurnar sum hanga á knaganum eru frá Rosendahl. Báðar myndirnar av børnunum eru keyptar á loppumarknaða.
text: #000009
text: Vit eiga tveir hundar, so tað skal eisini vera pláss fyri teimum. Teir hava fingið sovipláss undir trappuni. Hunda citat skiltini eru bæði keypt nýggj, men eru eftir hondini nøkur ára gomul. Matstativið, har hundaskálirnar eru, hevur maðurin sjálvur gjørt til endamálið. Tá eg einaferð fái tíð, so fari eg at málað stativið svart.
text: #000010
text: Innrætting við tann litaða veggin
text: #000011
text: Tann gamli stólurin sum stendur við tann lillaða veggin, er ein gamal skrivaraborðstólur, sum mamma mín hevur átt. Skuffusystemið er í sínari tíð keypt uppi í Skemmuni ( Eg haldi at tað bert fast í hvítum nú, men eri ikki heilt vís í tí ). Nipsið á skuffusysteminum kemur ymiskastaðni frá. Vasarnir eru keyptir uppi í skemmuni, alt hitt er keypt uppi í Dugna. Urtapotturin er ein gáva frá manninum og soninum. Rammurnar blivu í sínari tíð keyptar í Tiger. Skiltini eru frá Rólant á Sandi. Lampan í gongini fylgdi við húsinum, so hon er sikkurt eini 50 ára gomul.
text: #000012
text: Ger eitt ”nýtt” spegl sjálv/ur
text: #000013
text: Speglið var upprunaliga ”skiti” ráhvítt. Eg sprayaði tað svart. Tá tú sprayaðar eitt spegl er umráðandi at minnast til, at dekkað alt speglið, annar koma prikkar á tað. Eg dekkaði alt speglið við 3 løgum av avíspapírið. So klistraði eg tað fast við endunum. Tað riggaði væl. Um óheldi er úti, at máling/sprayði er komi á spegli, so ber til at fáa tað av aftur við silikon fjernara.
text: #000014
text: Sum tit síggja her, so ber væl til at innrættað við tingum, sum ein eigur framanundan. Sjálvandi er tað nógv lekkrari við nýggjum tingum. Men eg havi sett mær fyri, at míni blogginnlegg skulu vera fyri øll. Tað eru so nógv, sum ikki hava so nógvar pengar um hendi. Málingin í sær sjálvum kostar rættliga nógv, og at spraya tingini kostar eisini eitt sindur.
text: #000015
text: Men í longdini so loysir tað seg nógv betri, at gera tað ein kann sjálvur.
text: #000016
text: Eg eri sera væl nøgd við gongina. Tað einasta, sum kostaði mær eitt sindur var málingin. Hetta kemur av, at eg brúkti 3 litir, og tann svarta bálingin hevur lakk í fyri at halda. Hurðarnir eru forrestin eisini málaðar svartar við lakkmálingini. Men tað er ikki gjørt nú.
text: #000017
text: Málingin, sum er brúkt er:
text: #000018
text: Um tú vil hava svartar hurðar. Málað tær so sjálv/ur við lakkmáling. Ein svørt hurð kostar eini 500 – 800 kr eyka, enn tann vanliga hvíta hurðin.
text: #000020